Claire Luxenburgokoa

Claire Luxenburgokoa (Claire Margareta Lademacher; Filderstadt, Alemania, 1985eko martxoaren 21a) bioetikako ikertzailea eta Luxenburgoko printzesa da, Henrike I.a eta Maria Teresa Luxenburgoko duke-dukesa emerituen bigarren semearekin, Felix printzearekin ezkontzean.

 Bizitza 

 Jaiotza 
Aita LHS Telekommunikation-en sortzailea eta Georgia eta Saint-Tropez-eko gaztelu batzuen jabea da.

 Haurtzaroa eta gaztaroa 
Claire eta neba Usingenen (Alemania) hazi ziren. 11 urte zituela, familia Atlantara (Georgia) joan zen, eta han Atlantako Nazioarteko Eskolan ikasi zuen. 

Familia 1999. urtean itzuli zen Alemaniara, eta handik aurrera Frankfurteko Nazioarteko Eskolan ikasi zuen Clairek, Alpin Beau Soleil Nazioarteko Ikastetxe Barnetegian izena eman zuen arte, Villars-sur-Ollonen, Suitzan, non Felix printzea ezagutu zuen.

 Ikasketak eta lana 
2003. urtean Parisko Unibertsitate Amerikarrean hasi zituen unibertsitate ikasketak, eta 2007. urtean lizentziatu zen Nazioarteko Komunikazioan. Geroago, Erromako (Italia) Ateneo Regina Apostolorum Pontifizioan bioetika masterra egin zuen, eta bertan Felix Printzearekin topo egin zuen berriz. Doktoretza lanean organoak emateko baimenaren alderdi etikoak aztertu ditu. Bere ikerketa-lanaren parte gisa, Washingtongo Unibertsitateko Kennedy Etika Institutuan jardun zuen ikertzaile gonbidatu gisa.

Printzesak Condé Nast Publications enpresarako (New York eta Munich) eta IMG World konpainiarako (Berlin) egin zuen lan argitalpenen negozioan.

Jariotasunez hitz egiten du aleman ama hizkuntza, baita ingelesa frantsesa eta italiera ere.

 Ezkontza eta ondorengoak 

 Konpromisoa 
Clairek Felix printzea ezagutu zuen, biak Beau Soleil barnetegian (Suitza) ikasten ari zirela. Geroago, bioetika ikasten aritu ziren biak Erromako Pontifizio Ateneo Regina Apostolorumean.

2012. urteko abenduaren 13an, Luxenburgoko etxe Ducal Handiak prentsaurreko batean iragarri zuen Claire Lademacher eta Felix printzearen arteko ezkontza konpromisoa.

 Ezkontza 
2013. urteko irailaren 17an bikotearen ezkontza zibila egin zen Rothschild Kempinskyn, Königstein im Taunusen, Alemanian. Zeremonia bertako alkateak egin zuen, eta senideak baino ez ziren bertan izan. Alexandra Luxenburgoko printzesa izan zen Claireren lekukoa, bai zeremonia zibilean, bai erlijiosoan.

2013. urteko irailaren 21ean, ezkontza Sainte-Maximin-la-Sainte-Baumeko (Frantzia) Sainte-Mare Magdalena basilikan egin zen. 370 gonbidatu bertaratu ziren zeremonian, Luxenburgoko artzapezpiku Jean-Claude Hollerechek zuzendu zuen, eta hitz egin ziren hizkuntzak frantsesa eta alemana izan ziren. Clairek Elie Saab diseinatzaile libanoarraren soinekoa eta amaginarrebak, orduko Maria Teresa Luxenburgoko dukesa handiak, utzitako diamantezko tiara bat jantzi zuen. 

Ezkondu ostean, senar-emazteak Claireren familiaren Château les Crostes-en kokatu ziren, Lorguesen, Frantziako hegoaldean. Han, bikoteak printzesaren familiarena den upeltegi bat du.

 Ondorengoak 

 Amalia Gabriela María Teresa Nassaukoa, 2014ko ekainaren 15ean jaioa.

2014. urteko urtarrilaren 14an, Luxenburgoko etxe dukal handiak ohar ofizial baten bidez jakinarazi zuen Felix eta Claire printze-printzesak lehen haurraren zain zeudela. 2014ko ekainaren 15ean, Luxenburgoko Gran Duquesa Carlota Ospitalean bikotearen lehen alaba erditu zuen printzesak. Amalia printzesak Nassauko printzesa titulua eta errege-gorentasun tratamendua jaso zituen.

 Liam Enrique Hartmut de Nassaukoa, 2016ko azaroaren 28an jaioa.

2016. urteko uztailean, Claire printzesa bigarren aldiz haurdun zegoela jakinarazi zuten. Senar-emazteen bigarren haurra, Liam printzea; Genevako (Suitza) Beaulieu General Clinic-en jaio zen 2016ko azaroaren 28an. Nassauko printze titulua eta errege-gorentasunaren tratamendua jaso zituen.

 Baltasar Felix Carlos de Nassaukoa, 2024ko urtarrilaren 7an jaioa.

2024. urteko urtarrilaren 7an jaio zen Luxenburgo Hirian senar-emazteen hirugarren haurra, Baltasar Nassauko printzea. Baltasarrek Nassauko printze titulua jaso zuen eta errege-gorentasunaren tratamendua du.

 Luxenburgoko printzesa-lanak 
Felix printzearekin ezkondu zenetik, Claire, duke handiaren izenean, herrialdean izandako hainbat ekitalditara joan da. Ohikoa da Luxenburgoko Egun Nazionalean parte hartzea familia politikoarekin batera.

Luxenburgoko Transplanteen Elkartea babestu zuen lehen aldiz printzesa zela. Harrezkero erakunde horrek bultzatutako hainbat ekitalditan izan da.

Felix printzearekin batera, gaixotasun arraroen ikerketaren alde borrokatzen duen Le Sourire de Lucie Frantziako Elkarteari ere babesa adierazi dio sarri. Printzesak proiektu humanitarioetan ere parte hartu du Indiako Tirupur herrian.

2018. urteko otsailean, Erromako Regina Apostolorum Ateneo Pontifikaleko bioetika fakultateko irakasle bisitaria izan zen Claire.

 Ohorezko sariak 

 Ohorezko aipamen luxenburgotarrak 

 Adolfo de Nassau-ren ordenako Gurutze Handiko Dama.link=Archivo:LUX_Order_of_Adolphe_Nassau_Grand_Cross_BAR.png|50x50px

 Erreferentziak 

 Kanpo estekak 

 Luxenburgoko Gorte Nagusia (frantsesez)
 Clara printzesaren webgune ofiziala (frantsesez)

Kategoria:Alemaniarrak
Kategoria:Printzesak
Kategoria:Luxenburgoko printzesak
Kategoria:Ikertzaileak
Kategoria:Emakume ikertzaileak
Kategoria:Luxenburgoko katolikoak